Едвард Вајт
Едвард Хигинс "Ед" Вајт II (; Сан Антонио, 14. новембар 1930 — Кејп Канаверал, 27. јануар 1967) био је амерички пилот, инжењер, астронаут. Изабран је за астронаута 1962. године. Постхумно је одликован Конгресном свемирском медаљом части.

Пре него што је изабран за астронаута, летео је као борбени и тест пилот у Америчком ратном ваздухопловству. Након завршене летачке обуке 1953, летео је као борбени пилот у Западној Немачкој. Студирао је на мастер студијама Универзитета Мичиген ваздухопловну технику и после стицања дипломе мастер инжењера, упућен је у елитну школу за пробне пилоте АРВ у ваздухопловној бази Едвардс, Калифорнија, одакле излази као тест пилот и ускоро бива ангажован од стране НАСА. Од девет изабраних астронаута, Вајт је био најмлађи. Летео је једном у свемир и први је амерички астронаут који је извео свемирску шетњу, на мисији Џемини 4, јуна 1965. године. Након тога је био резерва за лет Џемини 7, али је убрзо прекомандован у Аполо програм. У време смрти 27. јануара 1967. био је старији пилот на лету Аполо 1, имао је 36 година и чин потпуковника. Иза себе је оставио супругу и двоје деце. Његово име се нашло на плакети Пали астронаут коју су астронаути Апола 15 оставили на Месечевој површини 1971. године у знак сећања на колеге који су положили своје животе у име освајања космичких пространстава. Сахрањен је на гробљу Вест Поинт, док су Грисом и Чафи сахрањени на Националном гробљу Арлингтон.

Током каријере је забележио преко 3.000 часова лета, од тога 2,200 на млазњацима. У свемиру је провео четири дана.

По завршетку средње школе 1948. године, уписао се на Војну академију САД у Вест Поинту, на којем је дипломирао 1952. године, а магистрирао је ваздухопловну технику на Универзитету Мичиген 1959. године. Вајт је у младости био члан Младих извиђача САД, имао чин -{Second Class Scout}-, а такође је био и добар атлетичар. Вајтов отац, Едвард Хигинс Вајт старији (1901—1978) био је високи официр у Ратном ваздухопловству САД, док му је млађи брат Џејмс (1942—1969) био пилот, који је погинуо при паду авиона у Лаосу, током Вијетнамског рата. Члан је неколико кућа славних и носилац бројних друштвених признања, цивилних и војних одликовања, од којих је већину почасти завредео постхумно.

Галерија

Референце

Спољашње везе 

 Official website of Edward White II
 White's official NASA biography
 Astronautix biography of Edward White II
 Spacefacts biography of Edward White II
 White at Encyclopedia of Science
 White at Spaceacts 
 Edward H. White II - A Champion of the Cosmos
 Ed White at Astronauts Memorial page
 
 Congressional Space Medal of Honor, C-SPAN, December 17, 1997

Рођени 1930.
Умрли 1967.
Амерички астронаути
Амерички инжењери
Амерички пилоти